钦定古今图书集成/明伦汇编/闺媛典/第046卷 > 章侯妻应氏〈周氏附〉
## 钦定古今图书集成/明伦汇编/闺媛典/第046卷 > 章侯妻应氏〈周氏附〉

按《金华府志》：应氏，章侯妻。及其姒周氏，相欢如同产。
宣和间，方腊作乱，所过杀掠，咸望风走避。应病足，与
十岁儿居，周欷歔不忍舍去。应曰：“妾以足致命耳，姒
可不急避祸。”周曰：“生死同之，何避焉？”未几，贼至，肆威
迫周扶应，相与骂贼而死。方杀应儿，泣谓贼曰：“杀我，
勿杀二母。”贼怒，并杀之。